มาตราริกเตอร์ของแผ่นดินไหวที่ฮวาเหลียน พ.ศ. 2561 จาก สำนักอุตุนิยมวิทยากลางไต้หวัน
**แผ่นดินไหวที่ฮวาเหลียน พ.ศ. 2561** เกิดขึ้นเมื่อเวลา 23:50 น (เวลาท้องถิ่นประเทศไต้หวัน) ของวันที่ 6 กุมภาพันธ์ พ.ศ. 2561 ที่ประเทศไต้หวัน มีขนาด 6.4 ริกเตอร์ จุดเหนือศูนย์เกิดแผ่นดินไหวอยู่บนแนวชายฝั่งใกล้เมืองฮวาเหลียนซึ่งเป็นเมืองซึ่งได้รับผลกระทบสูงสุด โดยมีความแรงสูงสุดที่รู้สึกได้อยู่ที่ระดับ VII (*แรงมาก*) ตามมาตราเมร์กัลลี มีการรายงานผู้เสียชีวิตอย่างน้อย 10 ราย บาดเจ็บกว่า 272 ราย

ธรณีวิทยา
---------

ไต้หวันมีประวัติการเกิดแผ่นดินไหวที่มีความรุนแรงจำนวนมาก เกาะตั้งอยู่บนเขตการชนกันของทวีปอันซับซ้อนระหว่างแผ่นทะเลฟิลิปปินส์ (Philippine Sea Plate) และแผ่นยูเรเชีย บนพื้นที่ซึ่งเกิดแผ่นดินไหว แผ่นเหล่านี้เคลื่อนตัวเข้าหากันด้วยอัตรา 75 มิลลิเมตรต่อปี

แผ่นดินไหว
----------

แผ่นดินไหวที่เกิดขึ้นนับว่ามีขนาดใหญ่ที่สุดจากเหตุการณ์แผ่นดินไหวทั้งหมดในช่วยระยะเวลาหลายวัน โดยมีแผ่นดินไหวนำขนาดมากกว่า 4.6 ริกเตอร์จำนวน 9 ครั้ง เริ่มตั้งแต่แผ่นดินไหวขนาด 4.8 ริกเตอร์ตามด้วยขนาด 6.1 ริกเตอร์เมื่อวันที่ 4 กุมภาพันธ์ แผ่นดินไหวที่เกิดขึ้นเมื่อวันที่ 6 กุมภาพันธ์เป็นผลจากรอยเลื่อนตามแนวเฉียง

แผ่นดินไหวครั้งนี้เกิดขึ้นในวันครบรอบสองปีแผ่นดินไหวในประเทศไต้หวัน พ.ศ. 2559 ในเมืองไถหนันที่คร่าชีวิตกว่า 117 คน

หลังแผ่นดินไหวได้เกิดแผ่นดินไหวตามเป็นระลอก โดยมีขนาดใหญ่ที่สุดอยู่ที่ 5.7 ริกเตอร์ ในวันที่ 7 กุมภาพันธ์ ณ 23:21 (เวลาท้องถิ่น) 19 กิโลเมตร ทางตะวันออกเฉียงเหนือของเมืองฮวาเหลียน ซึ่งมีระดับความรุ่นแรกที่รู้สึกได้สูงสุดอยู่ที่ VI (*แรง*)

ความเสียหาย
-----------

ไช่ อิงเหวิน ประธานาธิบดีแห่งไต้หวัน (กลางภาพ) กำลังตรวจดูซากตึกถล่มในเมืองฮวาเหลียน
ตึกจำนวนมากในเมืองฮวาเหลียนได้รับความเสียหาย รวมถึงตึก 4 ตึกที่ถล่มหรือเสียหายรุนแรง ชั้นล่างของโรงแรมมาร์เชลถล่มส่งผลให้มีผู้เสียชีวิตสองคน ชั้นล่างของตึกอยู่อาศัย Yun Men Tsui Ti บางส่วนถล่มลงมาคร่าชีวิตคนหลายคน โดยมี 7 คนที่ถูกรายงานว่าสูญหาย เสาขนาดใหญ่ถูกนำไปค้ำไว้ที่ด้านข้างของตึกเพื่อพยายามป้องกันไม่ให้ตึกเอียงระหว่างพยายามช่วยเหลือและค้นหาผู้รอดชีวิต ทางการรายงานว่ามีผู้ได้รับบาดเจ็บจำนวน 272 ราย และเสียชีวิตจำนวน 10 ราย รวมทั้งนักท่องเที่ยวสี่คนจากประเทศจีน บ้านเรือนหลายหลังไม่มีน้ำ สะพานและทางหลวงถูกปิดเนื่องจากความเสียหายจากแผ่นดินไหว

นักดับเพลิงและทหารจำนวนนับร้อยพยายามช่วยเหลือผู้คนที่ติดอยู่ในซากตึก ณ ที่เกิดเหตุ

ดูเพิ่ม
-------

* รายชื่อแผ่นดินไหวใน พ.ศ. 2561
* รายชื่อแผ่นดินไหวในประเทศไต้หวัน

 วิกิมีเดียคอมมอนส์มีสื่อเกี่ยวกับ แผ่นดินไหวที่ฮวาเหลียน พ.ศ. 2561

อ้างอิง
-------

1. 1 2 3 4 5  USGS. "M 6.4 - 22km NNE of Hualian, Taiwan".
2. ↑  "Taiwan earthquake: Deaths confirmed amid rescue effort". BBC. 2018-02-06.
3. 1 2  Westcott, Ben; Sun, Yazhou; Liu, Kwang-Yin. "Dozens feared trapped in Taiwan after earthquake topples buildings". *CNN*. สืบค้นเมื่อ 2018-02-07.
4. ↑  Hume, Tim (7 February 2018). "More than 50 people could be trapped inside this building". *VICE News* (ภาษาอังกฤษ). คลังข้อมูลเก่าเก็บจากแหล่งเดิมเมื่อ 2018-02-07. สืบค้นเมื่อ 8 February 2018.
5. 1 2  "Aftershocks rock Taiwan after deadly quake". *BBC News* (ภาษาอังกฤษแบบบริติช). 2018-02-07. สืบค้นเมื่อ 2018-02-07.
6. ↑  USGS (2018-02-07). "M 5.7 - 19km NE of Hualian, Taiwan".
7. 1 2  "One more body found in toppled building in Hualien; death toll - 9". *Focus Taiwan*. Central News Agency. สืบค้นเมื่อ 2018-02-07.

| * ด
* ค
* ก
← แผ่นดินไหวที่สำคัญใน พ.ศ. 2561 |
| --- |
| มกราคม | 
* ฮอนดูรัส (7.6, 10 มกราคม)
* อาเรกิปา เปรู (7.1, 14 มกราคม)
* บันเติน อินโดนีเซีย (6.0, 23 มกราคม)
* อ่าวอะแลสกา (7.9, 23 มกราคม)

 |
| กุมภาพันธ์ | 
* ฮวาเหลียน ไต้หวัน (6.4, 6 กุมภาพันธ์)
* วาฮากา เม็กซิโก (7.2, 16 กุมภาพันธ์)
* ปาปัวกินี (7.5, 25 กุมภาพันธ์) **†**

 |
| พฤษภาคม | 
* ฮาวาย (6.9, 4 พฤษภาคม)

 |
| มิถุนายน | 
* โอซากะ ญี่ปุ่น (5.5, 16 มิถุนายน)

 |
| กรกฏาคม | 
* ลมบก อินโดนีเซีย (6.4, 29 กรกฏาคม)

 |
| สิงหาคม | 
* ลมบก อินโดนีเซีย (6.9, 5 สิงหาคม) **†**
* ลมบก อินโดนีเซีย (6.9, 19 สิงหาคม)
* ซูเกร เวเนซุเอลา (7.3, 21 สิงหาคม)

 |
| กันยายน | 
* โทมาโกไม ญี่ปุ่น (6.6, 5 กันยายน)
* ซูลาเวซี อินโดนีเซีย (7.5, 28 กันยายน) **† ‡**

 |
| 
* **†** แผ่นดินไหวที่มีผู้เสียชีวิตอย่างน้อย 30 คน
* **‡** แผ่นดินไหวที่มียอดผู้เสียชีวิตมากที่สุดในปี
* วันและเวลายึดตามเวลาสากลเชิงพิกัด

 |